Diari Oficial de la Generalitat Valenciana


Sumari del DOGV 4405, del 24-12-2002 (2002/14739)

RESOLUCIÓ de 13 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Cultura i Educació i la Universitat Internacional Menéndez Pelayo per a la realització d'activitats acadèmiques a Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/14696


Data del document
:   13-12-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * Alacant
    * universitat
    * cooperació administrativa
    * cooperació cultural

RESOLUCIÓ de 13 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Cultura i Educació i la Universitat Internacional Menéndez Pelayo per a la realització d'activitats acadèmiques a Alacant. [2002/X14027]
  
Subscrit, després de la tramitació prèvia reglamentària, entre la Conselleria de Cultura i Educació i la Universitat Internacional Menéndez Pelayo, el 29 d'octubre de 2002, un Conveni de col·laboració per a la realització d'activitats acadèmiques a Alacant, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit al Registre de Convenis amb el número 0821/2002, i que figura com a annex d'aquesta resolució.
  
València, 13 de desembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Cultura i Educació i la Universitat Internacional Menéndez y Pelayo, per a la realització d'activitats acadèmiques a Alacant.
  
València, 29 d'octubre de 2002
  
Reunits:
  
D'una part, l'honorable senyor Manuel Tarancón Fandos, conseller de Cultura i Educació, en nom i representació de la Generalitat Valenciana, facultat per a este acte per acord del Consell de data 30 de juliol de 2002.
  
D'una altra, l'Excm. senyor José Luis García Delgado, rector Magnífic de la Universitat Internacional Menéndez y Pelayo (en avant UlMP), en nom i representació d'esta, d'acord amb les atribucions que té conferides pel Reial Decret 1920/1995, de 24 de novembre (BOE número 282 de 25 de novembre)
  
Exposen:
  
Que ambdós institucions consideren de gran importància la cooperació mútua per a potenciar les activitats acadèmiques i culturals tant en la ciutat d'Alacant com en tota la província, per a això acorden subscriure el present conveni de col·laboració conforme a les següents
  
Clàusules:
  
Primera. La Conselleria de Cultura i Educació col·laborarà en el finançament d'activitats acadèmiques i culturals de la UIMP, dins d'una perspectiva internacional. Dites activitats, citades en l'annex, es desenrotllaran en la ciutat d'Alacant i província.
  
El pressupost total de les despeses de les mencionades activitats ascendix a un total de 150.223 euros.
  
La col·laboració entre ambdós institucions es portarà a terme en els termes que s'expressen en les clàusules següents.
  
Segona. La Conselleria de Cultura i Educació prestarà el seu suport institucional i econòmic a la UIMP, en qualitat d'institució patrocinadora i, com a tal, s'hi farà constar en tot el material de promoció i publicitat que generen les activitats, respectant en tot moment els logotips o les directrius d'imatge corporativa.
  
Tercera. La UIMP es responsabilitza de la programació, el control i el desenrotllament de les activitats aprovades i aportarà per a això els mitjans materials i humans que es requerisquen, i es farà càrrec de tota la gestió econòmica i administrativa.
  
Quarta. La UIMP es compromet a concedir 40 matrícules gratuïtes a la Conselleria de Cultura i Educació cada any de vigència del present conveni de col·laboració. Els noms de les persones que hagen de disposar d'estes matrícules seran facilitats pels responsables de la Direcció General d'Ensenyaments Universitaris de la Generalitat Valenciana.
  
Quinta. Per a finançar part de les despeses de funcionament i els produïts en la preparació i realització de les activitats objecte del present conveni, la Conselleria de Cultura i Educació efectuarà una aportació a la UIMP de seixanta mil cent euros (60.100 euros) a càrrec de la línia codi T4451000 Universidad Internacional Menéndez y Pelayo d'Alacant, del programa 76.76.6.419.00 Ensenyança Universitària, del pressupost de despeses de la Generalitat Valenciana per a l'exercici 2002.
  
El pagament de la subvenció es realitzarà en la forma que determina l'article 47, bis, de la Llei d'Hisenda Pública de la Generalitat Valenciana:
  
1. El 40% de l'import de la subvenció a la firma del conveni.
  
2. El 20% quan es justifique un gasto contret per import equivalent al 60% del total de l'aportació establida.
  
3. El 40% restant quan la UIMP present justificació d'haver contret un gasto equivalent al 100% de l'aportació de la Conselleria de Cultura i Educació.
  
Podran avançar-se despeses expedides des de l'1 de gener al 31 de desembre de l'any 2002.
  
No obstant això, la Conselleria de Cultura i Educació, a sol·licitud de la UIMP, podrà procedir al lliurament dels fons per mitjà de pagaments parcials de les quantitats justificades per esta última.
  
Sexta. La UIMP declara que coneix i assumix les obligacions que l'article 47 del text refós de la Llei de la Hisenda Pública de la Generalitat Valenciana imposa als beneficiaris de la subvenció.
  
Sèptima. La UIMP s'obliga a concedir l'exempció del 50% de les quotes d'inscripció en les activitats objecte del present conveni als alumnes matriculats en les universitats públiques valencianes en primer, segon o tercer cicle, excepte per a aquelles activitats que, donada la seua excepcionalitat, s'establisca específicament la no'aplicació d'esta clàusula.
  
Octava. El present conveni tindrà una vigència indefinida. No obstant això, les quantitats a aportar per la Generalitat Valenciana en els següents exercicis pressupostaris, seran fixades per mitjà d'addenda, sempre que existisca crèdit adequat i suficient consignat en el pressupost de despeses de l'anualitat corresponent.
  
La Conselleria de Cultura i Educació podrà rescindir el conveni en qualsevol moment en cas d'incompliment per la UIMP de les seues obligacions, segons el que establix l'article 7.3 del Decret 20/1993 de 8 de febrer pel qual es regula el Registre de Convenis i s'establix el règim jurídic i pressupostari dels convenis que subscriga la Generalitat Valenciana.
  
I, en prova de conformitat, es firma el present conveni en el lloc i la data d'encapçalament.
  
El conseller de Cultura i Educació,
  
MANUEL TARANCÓN FANDOS
  
El rector de la Universitat Internacional Menéndez y Pelayo,
  
JOSÉ LUIS GARCÍA DELGADO
  
ANNEX
  
Programa acadèmic d'Alacant 2002
  
Alacant, del 27 al 29 de maig
  
LAS FACULTADES DE LA ADMINISTRACIÓN Y LOS DERECHOS DE LOS SOLICITANTES DE ADOPCIÓN INTERNACIONAL: CONFRONTACIÓN Y LÍMITES
  
Directors: Miguel Góngora Bernícola. President d'ADECOP.
  
José Conrado Moya Mira. Dpt. Ciències Socials i de l'Educació. Universitat d'Alacant / Cap de Secció de Família, Infantesa i Joventut. Conselleria de Benestar Social.
  
Secretària: Rosario Andreu Gómez. Advocada.
  
Alacant, del 9 al 13 de setembre
  
PSICOLOGÍA DE LA ENFERMEDAD CRÓNICA
  
Director: Jesús Rodríguez Marín. Catedràtic de Psicologia Social i rector de la Universitat Miguel Hernández.
  
Secretària: Esther Sitges Maciá. directora de l'Área de Psicologia Bàsica. Universitat Miguel Hernández.
  
Alacant, del 23 al 27 de setembre
  
CONSTITUCIÓN Y MINORÍAS DESFAVORECIDAS EN LA CRISIS DEL ESTADO SOCIAL
  
director: José Asensi Sabater. Catedràtic de Dret Constitucional. Universitat d'Alacant.
  
Secretària: María del Mar Esquembre. Dpt. d'Estudis Jurídics de l'Estat. Àrea de Dret Constitucional. Universitat d'Alacant.
  
Alacant, del 21 al 25 d'octubre
  
LA LEALTAD CONSTITUCIONAL
  
LA CONSTITUCIÓN COMO ORDEN DE VALORES O COMO PROCEDIMIENTO
  
Director: Juan José Solozábal. Catedràtic de Dret Constitucional. Universitat Autònoma de Madrid.
  
Secretària: Alicia González Echevarría. Dpt. Dret Públic i Filosofia Jurídica (Àrea de Dret Constitucional). Universitat Autònoma de Madrid.
  
Alacant, del 4 al 8 de novembre
  
AGENTES INTELIGENTES, SISTEMAS MULTIAGENTES Y APLICACIONES
  
Director: Ramón Rizo Aldequer. Catedràtic de Ciència de la Computació i Intel·ligència Artificial. Universitat d'Alacant.
  
Katia Sycara. Senior Research Scientist. The Robotics Institute. Carnegie Mellon University. United States.
  
Secretària: María del Mar Pujol López. Dpt. de Ciència de la Computació i Intel·ligència Artificial. Universitat d'Alacant.
  
Benidorm, del 6 al 8 de novembre
  
VII FORO DE TURISMO DE BENIDORM. LA RESPUESTA DEL TURISMO ANTE SITUACIONES DE CRISIS
  
Director: Francisco Javier Solsona Monzonís. Cap del Servici d'Estudi i Planificació. Agència Valenciana del Turisme.
  
Secretària: Mª José Montiel Vaquer. directora del Gabinet de Turisme. Ajuntament de Benidorm.
  
Alacant, de l'11 al 15 de novembre
  
MODELIZACIONES DE SISTEMAS BIOMÉDICOS Y SUS APLICACIONES A LAS CIENCIAS DE LA VIDA
  
Director: Pedro Grimalt Ivars. Dpt. d'Anàlisi Matemàtica i Matemàtica Aplicada. Universitat d'Alacant.
  
Secretària: Mª José Pujol López. Dpt. d'Anàlisi Matemàtica i Matemàtica Aplicada. Universitat d'Alacant.